สวัสดีค่ะ คุณคะ หนูขอถามหน่อยนะคะ หนูมีอาการเจ็บท้องหนักอย่างรุนแรงเวลามีประจำเดือนค่ะ ซึ่งปกติแล้วหนูก็เจ็บทุกๆเดือนที่มีประจำเดือนค่ะไม่มีอาการนอกเหนือจากนี้ หนูเป็นประจำเดือนตอนป.6ค่ะเวลามีประจำเดือนเดือน1มาประมาณ6-7วันค่ะ คืออาการเจ็บของหนูมันเจ็บจนไม่สามารถลุกมาเดินหรือมาทำอะไรได้ปกติค่ะ บางทีอาจขาดเรียนเลยค่ะ แต่มันจะเจ็บระยะแรกที่มา1-3วันค่ะ พอวันที่4ก็ดีขึ้นค่ะ และที่สำคัญหนูเคยผ่านการมีเพศสัมพันธุ์มาแล้วค่ะครั้ง1ตอนที่หนูยังไม่มีประจำเดือนค่ะ หนูเลยอยากทราบว่าอาการที่หนูเจ็บท้องอย่างรุนแรงเวลามีประจำเดือนนั้นมันน่าจะใช่สาเหตุที่จะทำให้มีโอกาสเป็นโรคมะเร็งปากมดลูกไหมคะ ซึ่งหนูเองก็ไม่กล้าที่จะไปตรวจภายในค่ะ คือหนูอายหนูกลัว! และกลัวคนอื่นมองไม่ดีเพราะเมื่อมันเกิดเป็นเนื้อร้ายจริงๆ😭 ตอนนี้หนูอายุ18ปีแล้วค่ะ ยุ ม.6 หนูกลัวผลของการเจ็บท้องมีผลกระทบต่อการเรียนพยาบาลค่ะ
สวัสดีค่ะ อาการเจ็บปวดประจำเดือนมากผิดปกติ อาจมีสาเหตุจาก-มีเนื้องอกมดลูก-เยื่อบุโพรงมดลูกเจริญขึ้นผิดที่-ถุงน้ำในรังไข่ โดยเฉพาะช็อกโกแลตซีสต์ ซึ่งเกิดจากเซลล์เยื่อบุมดลูกเจริญผิดที่ไปที่รังไข่และก่อตัวเป็นถุงน้ำ-มดลูกอักเสบ หรืออุ้งเชิงกรานอักเสบหากปวดมากขึ้นเรื่อยๆในทุกรอบเดือน น่าจะมีความผิดปกติ ควรพบสูตินรีแพทย์เพื่อตรวจเพิ่มเติม การรักษาคือรักษาตามสาเหตุ ควรไปในช่วงที่ไม่มีประจำเดือนเพื่อจะได้ตรวจภายในได้ถ้าจำเป็นค่ะ ไม่ต้องกลัวหรืออายนะคะ ถ้ามีโรค จะต้องหาสาเหตุและรีบรักษาก่อนที่โรคจะลุกลามเป็นมากขึ้นค่ะส่วนมะเร็งปากมดลูกนั้นมักไม่ค่อยทำให้ปวด แต่จะมีเลือดออกทางช่องคลอดผิดปกติได้การดูแลตัวเองเบื้องต้น รับประทานยาแก้ปวดในกลุ่มต้านการอักเสบที่ไม่ใช่สเตียรอยด์ได้ พักผ่อน งดการทำงานหนักระหว่างมีประจำเดือน